62023TJ1150_INF
Rettens dom (Femte Afdeling) af 11. december 2024 –Apoio XXI - Centro de Apoio Psico-Pedagógico mod EUDA
(Sag T-1150/23)
»Offentlige tjenesteydelseskontrakter – udbudsprocedure – koordinering og levering af tolketjenester – økonomisk mest fordelagtige bud – afvisning af en tilbudsgivers bud – tildeling til en anden tilbudsgiver – teknisk og faglig kapacitet – minimumskapacitet – udvælgelseskriterier – mindstekrav – tilbuddenes sammenlignelighed – priser – kvalitet – tildelingskriterier«
Annullationssøgsmål – Unionens retsinstansers kompetence – påstand om, at en institution meddeles et påbud – påstand om, at der afsiges en deklaratorisk dom – udelukket
(Art. 263 TEUF og art. 266, stk. 1, TEUF)
(jf. præmis 28 og 29)
Konklusion
1)
Afgørelsen fra Det Europæiske Overvågningscenter for Narkotika og Narkotikamisbrug (EMCDDA) af 2. oktober 2023 om tildeling af en offentlig kontrakt i henhold til udbudsprocedure FC.23.EXO.0010.2.0 »Koordinering og levering af tolketjenester til EMCDDA« (delkontrakt 1 og 2) til en anden tilbudsgiver annulleres.
2)
I øvrigt frifindes Den Europæiske Unions Narkotikaagentur (EUDA).
3)
EUDA betaler sagsomkostningerne.